Diari Oficial de la Generalitat Valenciana


Sumari del DOGV 9862, del 03-06-2024 (2024/5095)

RESOLUCIÓ de 22 de maig de 2024, de la Direcció General de Transports i Logística, per la qual es procedix a la revisió de les tarifes màximes aplicables de l'Estació Terminal d'Autobusos de València..
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9862

Data del DOGV
:   03-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5095


Data del document
:   22-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * tarifa de transport

RESOLUCIÓ de 22 de maig de 2024, de la Direcció General de Transports i Logística, per la qual es procedix a la revisió de les tarifes màximes aplicables de l'Estació Terminal d'Autobusos de València.. [2024/5095]  
L'Estació Terminal d'Autobusos de València realitza una activitat considerada com a auxiliar del transport per carretera, i està inclosa dins de la política de tarifes que en el sector del transport desenvolupa la Generalitat, a l'efecte d'aconseguir una major adequació entre els ingressos i despeses reals dels servicis.  
L'article 85.5 de la Llei 6/2011, d'1 d'abril, de la Generalitat, de mobilitat de la Comunitat Valenciana, de 4 de juliol, establix que «els servicis de transport que utilitzen una determinada estació o terminal contribuiran als seus costos de construcció i explotació en raó del que establisca sobre este tema el projecte de servici públic assenyalat en el punt anterior. Estes quantitats podran ser repercutides en les tarifes d'estos servicis o ser objecte de compensació en els termes previstos en la present normativa».  
En este sentit, l'Orde de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables a l'Estació Terminal d'Autobusos de València i s'establixen regles per a la seua revisió, regula en l'article 2 un procediment per a la revisió de les tarifes d'esta estació, que arreplega una fórmula polinòmica que permet l'actualització de les tarifes sota determinats paràmetres objectius.  
Per a les revisions de 2022 i 2023 no es disposava d'un nou conveni col·lectiu i per al càlcul de la variació en els costos de la mà d'obra es va entendre prorrogat l'últim aprovat, que era l'aplicable als anys 2019, 2020 i 2021. No obstant això, a posteriori d'estes revisions, el 19 de juny de 2023 va ser publicat en el Butlletí Oficial de la Província de València el nou conveni col·lectiu de treball de l'empresa Estaciones Terminales de Autobuses, SA, de València, per als anys 2022, 2023 i 2024, on s'acorda per a cadascun dels anys de vigència del conveni uns increments percentuals que s'apliquen a tots els conceptes retributius del conveni, és a dir, a tots els conceptes salarials i indemnitzatoris. És per això que, de conformitat amb el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, es procedix a rectificar els valors de la variació en els costos de la mà d'obra de 2021 i 2022 utilitzats en les revisions de tarifes.  
  
En virtut de les competències atorgades en l'article 126 del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, resolc:  
  
Primer  
Procedir a la revisió de les tarifes de la concessió per a la gestió de l'Estació Terminal d'Autobusos de València, que passen a ser les següents, IVA inclòs:  
  
1. Cànon d'autobusos. Per entrada o eixida d'un autobús de viatgers, en finalitzar o iniciar el viatge i escala d'autobusos en trànsit:  
  
 Interurbà Interés metropolità  
 0,36068 € 0,46386 €  
  
2. Cànon de viatgers. Per cada viatger, en els termes de l'Orde de 15 de novembre de 2005, de la Conselleria d'Infraestructures i Transports:  
  
  
 Interurbà Interés metropolità  
De 0 a 19 km - € - €  
De 20 a 49 km 0,23669 € 0,04061 €  
De 50 a 99 km 0,47821 € - €  
De 100 a 250 km 0,71550 € - €  
Més de 250 km 0,73937 € - €  
  
3. Pels servicis de facturació, regits i administrats per l'estació:  
  
- Per cada paquet facturat: 1,53292 €.  
  
4. Pel servici d'aparcament:  
- Per l'estacionament d'un autobús, entre les 22.00 hores i les 08.00 hores de l'endemà: 10,40734 €.  
- Per cada hora d'estacionament d'un autobús, entre les 08.00 hores i les 22.00 hores: 1,48176 €.  
  
Segon  
La revisió serà efectiva a partir de la publicació en el Diari Oficial de la Generalitat Valenciana. Els corresponents quadres tarifaris de les concessions, a partir d'esta data, hauran de complir els cànons de viatgers que són aprovats mitjançant la present resolució.  
  
Contra la present resolució, que no esgota la via administrativa, podrà interposar-se recurs d'alçada davant la Secretaria Autonòmica d'Infraestructures i Transports en el termini d'un mes, a comptar de l'endemà de la notificació, d'acord amb el que establixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjuí que siga utilitzada qualsevol altra via, recurs o impugnació que es considere oportuna.  
  
  
València 22 de maig de 2024.- El director general de Transports i Logística: Manuel Rios Pérez.